PLUNGĖS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PLUNGĖS RAJONO SAVIVALDYBĖS UŽIMTUMO DIDINIMO PROGRAMOS ATVEJO KOMANDOS SUDARYMO IR ATVEJO KOMANDOS DARBO ORGANIZAVIMO TVARKOS APRAŠO PATVIRTINIMO

2023 m. kovo 10 d. Nr. DE-181

Plungė

Vadovaudamasis Lietuvos Respublikos vietos savivaldos įstatymo 6 straipsnio 16 punktu, 7 straipsnio 18 punktu, 29 straipsnio 8 dalies 2 punktu, Lietuvos Respublikos užimtumo įstatymo 17 ir 48 straipsniais bei Lietuvos Respublikos socialinės apsaugos ir darbo ministro 2022 m. gruodžio 30 d. įsakymu Nr. A1-911 „Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo“:

1.	S u d a r a u Plungės rajono savivaldybės Užimtumo didinimo programos atvejo komandą:

1.1.	Jolanta Puidokienė, Socialinės paramos skyriaus vedėja (Komandos pirmininkė ir vadovė);

1.2.	Edita Razmienė, Užimtumo tarnybos prie Lietuvos Respublikos socialinės apsaugos ir darbo ministerijos Plungės skyriaus atvejo vadybininkė (Komandos narė);

1.3.	Daiva Šakinienė, Užimtumo tarnybos prie Lietuvos Respublikos socialinės apsaugos ir darbo ministerijos Plungės skyriaus vedėja (Komandos narė);

1.4.	Aušra Meškauskienė, Plungės socialinių paslaugų centro direktoriaus pavaduotoja socialiniams reikalams (Komandos narė);

1.5.	Gintaras Armalis, BĮ Plungės krizių centro direktorius (Komandos narys);

1.6.	Alma Buivydienė, VšĮ Plungės bendruomenės centro direktorė (Komandos narė).

2.	S k i r i u Aušrą Vyšniauskienę, Socialinės paramos skyriaus vyriausiąją specialistę (atvejo vadybininkę ir priemonių koordinatorę) Komandos sekretore.

3.	T v i r t i n u Plungės rajono savivaldybės Užimtumo didinimo programos atvejo komandos darbo organizavimo tvarkos aprašą (pridedama).

4.	Pripažįstu netekusiu galios Plungės rajono savivaldybės administracijos direktoriaus 2022 m. gruodžio 23 d. įsakymą Nr. DE-1354 „Dėl nedirbančių asmenų atvejo vadybininko ir atvejo komandos darbo organizavimo tvarkos aprašo patvirtinimo ir atvejo komandos sudarymo“.

5. P a v e d u Bendrųjų reikalų skyriui paskelbti šį įsakymą Teisės aktų registre, o Informacinių technologijų skyriui – Plungės rajono savivaldybės interneto svetainėje www.plunge.lt.

Šis įsakymas skelbiamas Teisės aktų registre ir gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius	Mindaugas Kaunas

PATVIRTINTA

Plungės rajono savivaldybės

administracijos direktoriaus

2023 m. kovo 10 d. įsakymu

Nr. DE-181

PLUNGĖS RAJONO SAVIVALDYBĖS UŽIMTUMO DIDINIMO PROGRAMOS ATVEJO KOMANDOS DARBO ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Plungės rajono savivaldybės Užimtumo didinimo programos atvejo komandos darbo organizavimo tvarkos aprašas (toliau – Aprašas) reglamentuoja Plungės rajono savivaldybės Socialinės paramos skyriaus vyriausiųjų specialistų (toliau – Priemonių koordinatorius) ir (toliau – Atvejo vadybininkas) funkcijas, Užimtumo didinimo programai įgyvendinti, atvejo komandos (toliau – Atvejo komanda) darbo organizavimą, nustato kitas nuostatas, susijusias su Užimtumo didinimo programos (toliau – Programa) įgyvendinimu Plungės rajono savivaldybėje.

2. Apraše vartojamos sąvokos suprantamos taip, kaip jos apibrėžtos Lietuvos Respublikos vietos savivaldos įstatyme, Lietuvos Respublikos užimtumo įstatyme, Lietuvos Respublikos socialinių paslaugų įstatyme, Lietuvos Respublikos piniginės socialinės paramos nepasiturintiems asmenims įstatyme, Lietuvos Respublikos gyvenamosios vietos deklaravimo įstatyme, Savivaldybės užimtumo didinimo programoje, kasmet tvirtinamoje Savivaldybės tarybos sprendimu, ir Apraše.

3. Atvejo vadybininkas, Atvejo komanda ir Priemonių koordinatorius savo darbe vadovaujasi:

3.1. Lietuvos Respublikos užimtumo įstatymu.

3.2. Lietuvos Respublikos socialinės apsaugos ir darbo ministro 2022 m. gruodžio 30 d. įsakymu Nr. A1-911 „Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo“;

3.3. Plungės r. savivaldybės administracijos direktoriaus 2023 m. vasario 23 d. įsakymu Nr. DE-144 „Dėl Plungės rajono savivaldybės užimtumo didinimo programos rengimo tvarkos aprašo patvirtinimo“;

3.4. Savivaldybės Užimtumo didinimo programa, kuri kasmet tvirtinama Savivaldybės tarybos sprendimu;

3.5. šiuo Aprašu.

II SKYRIUS

ASMENS SIUNTIMO PAS PRIEMONIŲ KOORDINATORIŲ IR ATVEJO VADYBININKĄ SĄLYGOS IR TVARKA

4.	Savivaldybės ir (ar) NVO darbuotojai, seniūnijos, kurioje gyvena asmuo, seniūnas, šeimos

atvejo vadybininkai, socialiniai darbuotojai (toliau – Specialistas) nustatę, kad asmeniui tikslinga dalyvauti Programoje, nukreipia jį į Užimtumo tarnybą, arba Užimtumo tarnyba pati tai nustačiusi, siunčia Užimtumo įstatymo 48 straipsnio 2 dalies 1-10 punktuose nurodytus asmenis pas Priemonių koordinatorių, o šio įstatymo 11 punkte nurodytus darbo rinkai besirengiančius asmenis, o esant poreikiui – kitų Užimtumo įstatymo 48 straipsnio 2 dalies 1-10 punktuose nurodytų asmenis – pas Atvejo vadybininką. Specialistas, atlikęs asmens pirminį vertinimą, užpildo Siuntimą pas Atvejo vadybininką (Aprašo 1 priedas) ir išsiunčia el. paštu Atvejo vadybininkui ne vėliau kaip per 3 (tris) darbo dienas.

5. Įgyvendinant Programos paslaugas ir priemones (toliau – Paslaugos, Priemonės), asmenys, siunčiami dalyvauti šioje Programoje, turi būti registruoti Užimtumo tarnyboje bei atitikti Lietuvos Respublikos užimtumo įstatymo 48 straipsnio 2 dalyje numatytas tikslines grupes:

5.1. rūpintiniai, kuriems iki pilnametystės buvo nustatyta rūpyba, kol jiems sukaks 25 metai;

5.2. nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra;

5.3. grįžusieji iš laisvės atėmimo vietų, kai laisvės atėmimo laikotarpis buvo ilgesnis kaip 6 (šeši) mėnesiai, jeigu jie kreipiasi į Užimtumo tarnybą ne vėliau kaip per 6 (šešis) mėnesius nuo grįžimo iš laisvės atėmimo vietų;

5.4. asmuo yra piniginės socialinės paramos gavėjas;

5.5. priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 (šešis) mėnesius nuo psichologinės socialinės ir (ar) profesinės reabilitacijos programos baigimo;

5.6. prekybos žmonėmis aukos, baigusios psichologinės socialinės ir (ar) profesinės reabilitacijos programas, jeigu jos kreipiasi į Užimtumo tarnybą ne vėliau kaip per 6 (šešis) mėnesius nuo psichologinės socialinės ir (ar) profesinės reabilitacijos programos baigimo;

5.7. grįžę į Lietuvą nuolat gyventi politiniai kaliniai ir tremtiniai bei jų šeimos nariai (sutuoktinis, vaikai (įvaikiai) iki 18 metų), jeigu jie kreipiasi į Užimtumo tarnybą ne vėliau kaip per 6 (šešis) mėnesius nuo grįžimo į Lietuvą nuolat gyventi dienos;

5.8. turintys pabėgėlio statusą ar kuriems yra suteikta papildoma ar laikinoji apsauga;

5.9. asmenys, patiriantys socialinę riziką;

5.10. asmenys, vyresni kaip 40 metų;

5.11. besirengiantys darbo rinkai asmenys.

6.	Specialistas, prieš pradėdamas pirminį asmens vertinimą, informuoja asmenį, kad, siekiant

nustatyti jo tinkamumą dalyvauti Programoje, apie jį bus renkami duomenys iš valstybės registrų valstybės informacinių sistemų ir bei kitų šiems subjektams prieinamų oficialių informacijos šaltinių, nurodo šių duomenų saugojimo terminus, duomenų tvarkytoją, duomenų gavėjus ir duomenų subjekto teises bei jų įgyvendinimo tvarką. Gavęs pasiūlymą, asmuo pasirašo Sutikimą dalyvauti Užimtumo didinimo programoje (Aprašo 2 priedas).

7.	Priemonėms įgyvendinti Savivaldybė paskiria Priemonių koordinatorių, o Paslaugų ir susitarimų dėl integracijos į darbo rinką koordinavimui skiria Atvejo vadybininką. Savivaldybė sudaro Atvejo komandą, skirtą padėti nustatyti ir pašalinti darbo rinkai besirengiančių asmenų, o esant poreikiui – kitų Užimtumo įstatymo 48 straipsnio 2 dalies 1-10 punktuose nurodytų asmenų įsidarbinimą ribojančias aplinkybes.

III SKYRIUS

PRIEMONIŲ KOORDINATORIAUS, ATVEJO VADYBININKO IR ATVEJO KOMANDOS DARBO ORGANIZAVIMAS

8. Atvejo vadybininko ir Atvejo komandos veiksmai, parenkant Paslaugas darbo rinkai besirengiančiam asmeniui, o esant poreikiui, kitiems Užimtumo įstatymo 48 straipsnio 2 dalies 1-10 punktuose nurodytiems asmenims:

8.1. Atvejo vadybininkas atlieka darbo rinkai besirengiančių asmenų, o esant poreikiui – kitų Užimtumo įstatymo 48 straipsnio 2 dalies 1-10 punktuose nurodytų asmenų poreikių ir galimybių įvertinimą, užpildydamas Asmens poreikių ir galimybių vertinimo anketą (Aprašo 3 priedas).

8.2. Atvejo vadybininkas, atlikęs asmens poreikių ir galimybių įvertinimą, organizuoja Atvejo komandos susitikimą, kuriame apibūdina šio asmens situaciją (aptaria surinktą informaciją ir prieitas išvadas, atlikus pirminį asmens vertinimą, jo poreikių ir galimybių įvertinimą);

8.3. patvirtinta Atvejo komanda, esant poreikiui, turi teisę į savo posėdžius kviesti ir kitus suinteresuotus asmenis (juridinius, fizinius);

8.4. Atvejo komandos posėdis yra teisėtas, jei jame dalyvauja daugiau kaip pusė jos narių;

8.5. Atvejo komandos posėdžiai gali būti organizuojami asmenų gyvenamojoje vietovėje (pvz., seniūnijoje), jei Atvejo komandos posėdžiai organizuojami ne asmens gyvenamojoje vietovėje, o asmuo privalo dalyvauti posėdyje, Atvejo vadybininkas turi išsiaiškinti, ar jis turi galimybes atvykti į posėdį ir asmeniui nesant galimybių atvykti, Atvejo vadybininkas privalo pasirūpinti galimybe atvykti asmeniui į posėdį;

8.6. Atvejo komanda gali nagrinėti atvejį asmeniui nedalyvaujant. Jei asmuo posėdyje nedalyvauja, tai pažymima Atvejo paslaugų plane;

8.7. Atvejo komanda, išanalizavusi asmens situaciją, pateikia Atvejo vadybininkui pasiūlymus dėl paslaugų, parinkimo, jų apimties, teikimo eiliškumo. Atvejo komandos nariai posėdžio metu užpildo Konfidencialumo pasižadėjimą (Aprašo 4 priedas);

8.8. atsižvelgiant į pasiūlymus, Atvejo vadybininkas parenka reikalingas Paslaugas ir/ar Priemones, kurios nurodytos Plungės rajono savivaldybės administracijos direktoriaus 2023 m. vasario 23 d. įsakymo Nr. DE-144 „Dėl Plungės rajono savivaldybės užimtumo didinimo programos rengimo tvarkos aprašo patvirtinimo“ 10.7.1.–10.8.2 papunkčiuose. Atvejo vadybininkas gali pildyti asmens Atvejo vadybos paslaugų ir priemonių planą (Aprašo 5 priedas).

9. Priemonių koordinatoriaus veiksmai:

9.1.	vertina Užimtumo įstatymo 48 straipsnio 2 dalies 1-10 punktuose nurodytų asmenų galimybes dalyvauti Priemonėse, kai vertinimas atliekamas pagal paties asmens ir (ar) Užimtumo tarnybos pateiktą informaciją apie asmens sveikatą, apribojimus dirbti siūlomą darbą, darbo patirtį, taikytas ir taikomas priemones ir (ar) paslaugas bei kitą informaciją, nurodytą Darbo ieškančio asmens kortelėje (forma patvirtinta Užimtumo tarnybos prie LR socialinės apsaugos ir darbo ministerijos direktoriaus 2022 m. liepos 4 d. įsakymu Nr. V-196 „Dėl darbo rinkos paslaugų teikimo darbo ieškantiems asmenims ir darbdaviams tvarkos aprašo patvirtinimo“);

9.2.	parenka Priemones Užimtumo įstatymo 48 straipsnio 2 dalies 1-10 punktuose nurodytiems asmenims, jeigu nustatoma, kad jie yra pasirengę ir gali dalyvauti Priemonėse bei darbo rinkai besirengiantiems asmenims, jeigu Atvejo komanda po Paslaugų teikimo nustato poreikį dalyvauti Priemonėse;

9.3.	nusiunčia Užimtumo įstatymo 48 straipsnio 2 dalies 1-10 punktuose nurodytus asmenis pas Atvejo vadybininką, jeigu nustato, kad jie nėra pasirengę dalyvauti Priemonėse ir būtų tikslinga šiems asmenims teikti Paslaugas.

IV SKYRIUS

SUSITARIMO PARENGIMAS, PASIRAŠYMAS, ĮGYVENDINIMAS

10. Susitarimo parengimas, pasirašymas ir įgyvendinimas:

10.1. Atvejo vadybininkas, parengia ir su asmeniu pasirašo Susitarimą dėl integracijos į darbo rinką (Aprašo 6 priedas), kuriame nurodomas jo tikslas, Atvejo vadybininko ir asmens teisės bei pareigos, numatomos teikti Paslaugos, jų apimtis, Paslaugų teikėjai, Paslaugų teikimo eiliškumas ir tvarka;

10.2. Atvejo vadybininkas koordinuoja Susitarimo įgyvendinimą, rengia jo pakeitimo ir nutraukimo projektus bei renka informaciją apie asmens pasiektus rezultatus dalyvaujant Užimtumo didinimo programoje;

10.3. pasirašius Susitarimą, Atvejo vadybininkas, iki pradedant teikti Paslaugas, suorganizuoja asmens susitikimą (-us) su vykdant Susitarimą numatytų teikti Paslaugų ar Priemonių teikėjais;

11. Susitarime gali būti numatomos tokios Paslaugos ir Priemonės:

11.1. palydėti ir padėti Tikslinėms grupėms gauti socialines paslaugas (nurodytas Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“), sveikatos, švietimo ir kitas paslaugas;

11.2. įgyti socialinių įgūdžių ir (ar) motyvacijos dirbti;

11.3. padėti įgyvendinti darbo pareigas ir šeimos nario ar kartu gyvenančio asmens priežiūrą ar slaugą;

11.4. paskatinti grįžti į darbo rinką įsiskolinimų turinčius asmenis, kuriems apribotas disponavimas piniginėmis lėšomis ir (ar) antstolio, kitų institucijų ar pareigūnų nurodymu priverstinai nurašomos piniginės lėšos skolai apmokėti;

11.5. padėti asmeniui atvykti iš nuolatinės gyvenamosios vietos į darbo vietą arba į vykstančių mokymų paskaitas;

11.6. gydyti priklausomybes nuo alkoholio, narkotinių, psichotropinių ir kitų psichiką veikiančių medžiagų, azartinių žaidimų;

11.7. palaikyti Tikslines grupes darbo vietoje, siekiant užtikrinti tvarų užimtumą;

11.8. šalinti kitas kliūtis Tikslinių grupių tvariam užimtumui;

11.9. Viena iš pagrindinių Priemonių – asmens įdarbinimas;

11.10. kitos Priemonės ir jų teikėjai, kas skirta besiruošiančiam darbo rinkai asmeniui įveiklinti.

V SKYRIUS

SPRENDIMO DĖL ASMENS PASIRENGIMO DARBO RINKAI PRIĖMIMAS

12. Sprendimą dėl asmens pasirengimo darbo rinkai priima Atvejo komanda šia tvarka:

12.1. Atvejo vadybininkas, gavęs informaciją, kad Susitarimas nevykdomas jame nustatyta tvarka arba gavęs informaciją apie Susitarimo įgyvendinimą ir asmens pasiektus rezultatus, dalyvaujant Programoje, ir siekdamas nustatyti, ar asmuo jau pasirengęs darbo rinkai, teikia siūlymą Atvejo komandai dėl asmens įvertinimo;

12.2. Atvejo komanda, gavusi Aprašo 12.1. papunktyje nurodytą informaciją, vertina asmens pasirengimą darbo rinkai ir Susitarimo pakeitimo ar nutraukimo tikslingumą;

12.3. Atvejo komandai įvertinus, kad asmuo yra pasirengęs darbo rinkai, Susitarimas yra nutraukiamas;

12.4. Atvejo komandai įvertinus, kad asmuo vis dar yra nepasirengęs darbo rinkai, nustatomos Susitarimo nevykdymo priežastys, poreikis ir galimybė keisti pagal Susitarimą teikiamas Paslaugas, jų apimtį, teikimo eiliškumą, ar poreikis asmenims dalyvauti Priemonėse, Susitarimas pakeičiamas ar nutraukiamas.

VI SKYRIUS

BAIGIAMOSIOS NUOSTATOS

13. Vienas Atvejo vadybininkas vienu metu gali dirbti su ne daugiau kaip 60 asmenų, dalyvaujančių Užimtumo didinimo programoje.

14. Programos paslaugų ir priemonių, kurias įgyvendina Atvejo vadybininkas, Atvejo komanda ir Priemonių koordinatorius, įgyvendinimo dokumentai (įskaitant dokumentus, kuriuose yra asmens duomenų) saugomi Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais.

15. Ginčai dėl Atvejo vadybininko, Atvejo komandos ir Priemonių koordinatoriaus sprendimų nagrinėjami teisės aktų nustatyta tvarka.

16. Aprašas gali būti papildomas, keičiamas ir naikinamas Savivaldybės vykdomosios institucijos sprendimu.

___________________________